බටහිර ඉන්දීය කොදෙව් පිල හා ඉන්දියාව අතර ඊයේ පැවැති සිවුවැනි දිවා රාත්‍රි එක්දින තරගයේ දී පළමුව පන්දුවට පහර දුන් ඉන්දීය පිලේ ආරම්භක පිතිකරු විරේන්ද්‍ර ෂෙවාග් එක්දින තරග පිටියේ පිතිකරුවකු විසින් රැස් කරනු ලැබූ ඉහළම ලකුණු සංඛ්‍යාව වාර්තා කිරීමට සමත්විය.පන්දු 149 කට මුහුණ දී ලකුණු 219 ක් රැස්කළ ෂෙවාග්ගේ ප්‍රහාරාත්මක ඉනිමට හතරේ පහර 25 ක් සහ හයේ පහර 7 ක් ඇතුළත් විය.ඔහු විසින් බිඳ දමනු ලැබුවේ පසුගිය වසරේ පෙබරවාරි මාසයේ දී සචින් තෙන්ඩුල්කාර් විසින් දකුණු අප්‍රිකාවට එරෙහිව නොදැවී රැස්කළ ලකුණු 200 වාර්තාවය.ඉන්දියාව ඕවර 50 අවසානයේ කඩුලු 5 කට ලකුණු 418 ක් රැස් කිරීමට සමත්විය.